Bizkaitar saltsa

Bizkaitar saltsa  bereziki  tipula eta   piper txorizeroa oinarri duen saltsa gorria da.  Saltsa hau plater ugaritan erabiltzen da, txerrikiak, barraskiloak, ardikieetan baina bereziki ezagutzen da Bakailaoa Bizkaiko erara prestatzeko erabiltzen delako.

Ohiko eztabaida edo galdera izaten da  tomatea behar duen edo ez baina horretaz adostasunik ez dago.

Bizkaitar saltsa burutzeko aholkuak 

 Gogoratu piper txorizeroak, haziak kenduta, bezperatik ur epeletan beratzen jarri behar direla.
 Tipula sueztituko dugu lehenik, eta oliotan denbora luzean egitea komeni da. Beste osagaiekin ere beti ongi goxatzen utziko dugu pasa aurretik.
 Tomatea gehitzea aukeran bada ere, saltsari zapore osoagoa ematen laguntzen du.
 Saltsa hau birrintzeko garaian irabiagailuarekin eginez gero, kolore asko kenduko genioke; purea egiteko gailu batekin pasatzea komeni.
 Tipula gorria erabiltzeak lurrin berezi bat eta kolore berezi bat ere ematen dio saltsa honi.
 Saltsa loditzeko, ogia, gailetak....denetarik erabili izan da.
 Zaporea indartzeko, salda txuri on bat edo txerriki gazitu zatiak erabili izan dira.

Bizkaitar saltsaren erabilerak 
Bakailaoa Bizkaitar erara egiteko: tripakiak, txerri hankak, muturrak edo beste edozein haragi edo arrainekin prestatzeko erabiltzen da. Baita kolorea edo zaporea beste saltsa batzuei emateko ere.

Bizkaitar saltsa errezeta 
4 pertsonentzat.

Osagaiak 

 Oliba olio birjina: 75 ml.
 Baratxuria: 2 xerratu.
 Pipermin lehorra: Xerra 1.
 Tipula gorria: 1 kg. lerrotan.
 Piper txorizeroa: 12 beratu eta mami xehatu.
 Tomatea natural birrindua: 100 ml.
 Ogi txigortua: 2 xerra.
 Salda zuria: 200 ml.
 Gatza.

PRESTAKETA 

 Bezperatik piper txorizeroa txorten eta hazirik gabe ur epeletan beratzen  jarri edo 5  minutuz egosi. Muturzorrotzarekin  mamia karrakatuz kendu, xehatu eta gorde.
 Kazola zabal batean olioa baratxuri eta piperminarekin jarri  su eztian. Baratxuria kolorea hartzen hasitakoan, pipermina kendu eta tipula gehitu, sua gutxitu eta kozinatu barazkia.
 Tipula konfitaturik dugunean, piper txorizeroaren mamia,  tomate birrindua, ogi txigortua eta salda gehitu eta 30 minutuz dena batera hau ere su baxuan, kozinatzen eduki.
 Irabiagailua edo puregailua lehenik , eta iragazki txinotik pasa ondoren.

AHOLKUAK 

 Prestaketa ugaritan erabili dezakegu saltsa hau. Bakailaoa, barraskiloak, tripakiak, txerri hankak.....
 Saltsa irabiagailutik pasako bagenu, kolorea asko galduko luke. Beraz, kolorea mantentzeko puregailutik pasatzea egokiagoa da.
 Gaur egun errezeta honi ongailu desberdinak eransten zaizkio: hirugiharra, gailetak..

Ikusi,  gainera 
Sukaldaritza_liburua/Azala

Kanpo estekak 
https://www.gastronomiavasca.net/